«Киске Өфө» гәзитенең сайты - №19, 8 - 14 май 2021 - Информационные страницы\n№19, 8 - 14 май 2021\nВаршава, Белград, Бухарест, Будапешт ҡалаларын азат итеп, ярты Европаны урап ҡайтҡан атайым Ишбулды Әйүп улы Искәндәров һәм Харьков өсөн яу яланында ятып ҡалған ҡартатайым Камалетдин Шәмсетдин улы Баһауетдинов рухына арнайым.\nОфоҡтарҙы ҡаҡты Еңеү саңы -\nЙөрәгемдә атты Еңеү таңы!\nТамырҙарым буйлап ярһып аҡты\nҺалдат атайымдың Еңеү ҡаны.\nИзге ул ҡан илтте Еңеү заңын,\nЕңеү шаңын -\nОло майҙандарға һыймайынса,\nАуыл-ҡалаларҙың белмәй һанын,\nАтлай ине Еңеү вариҫтары,\nИҫкә алып Еңеү тарихтарын:\nЯулағанда Берлин рейх(ы)стагын,\nКемдәр ауған, кемдәр ятып ҡалған,\nКемдәр Европала яу ҡайтарған,\nЕңеү байрағында - шулар ҡаны,\nДейеү тамағына ул ҡаҙалған!\nАтай, олатайҙар - беҙҙең сафта,\nҺаман, һаман тора улар һаҡта:\n- Онотмағыҙ беҙҙең Еңеүҙе! - тип\nДәһшәт менән әйтә ошо хаҡта.\nОфоҡтарҙы ҡаға Еңеү саңы -\nЙөрәктәрҙә ата Еңеү таңы.\nИл тамыры буйлап ярһып аға\nҺалдат атайҙарҙың Еңеү ҡаны.\n112-се Башҡорт кавалерия дивизияһы Ҡыҙыл Армияның 78 яугиры Советтар Союзы Геройы исеменә лайыҡ һәм биш кешеһе Дан орденының тулы кавалеры булған берҙән-бер кавалерия берләшмәһе була.\nКАЛЕНДАРҘА БАШҠОРТ АТЫ КӨНӨ БУЛҺЫН!\nБашҡорт атын үҫтереүгә, һаҡлауға иғтибар бирелә башланы. Был бик ваҡытлы, тип уйлайым. Сөнки бөгөн башҡорт атын юҡҡа сығарырға маташыусыларҙан бигерәк, уны үҙҙәренеке тип раҫларға тырышҡандар ҙа бар.\nСтәрлетамаҡ предприятиеһы, асылда, Рәсәй территорияһында монополист. Шул уҡ ваҡытта унда етештереү өлкәһендә бер ниндәй ҙә яңылыҡ юҡ: улар фәҡәт тәбиғәттән байлыҡ ала ғына. Әгәр был артабан да шулай дауам итһә, беҙгә лә, балаларыбыҙға ла бер ниндәй яҡшы нәмә лә ҡалмаясаҡ.\nХӘҠИҠӘТ БЕР НИСӘҮ БУЛМАЙ...\nУкраина, Балтик буйы неофашистарының һуңғы йылдарҙа айырыуса әүҙемлек күрһәтеүе лә уларҙың әлеге хөкүмәтенең хуплауынандыр ҙа. Тыңлауһыҙ бала һымаҡ, әле булһа "ут менән шаярыуҙарын" ҡуймайҙар.\nБүләктәрҙең бөтәһендә лә халыҡтың көсө һәм ҡайнар мөхәббәте бар. Бында иң ҡәҙерле ҡунаҡтарға ғына йәки туйҙарҙа ғына бешерелә торған бауырһаҡтан алып, Башҡортостан ҡырҙарында бешкән еләк ҡағына тиклем бар.\nНиҙәр генә күрмәй юлсылар. Яу үткән ерҙәр ҡорт төшкән ағас һымаҡ йырғысланған. Мал-тыуар траншеяларға төшөп китә. Донъяның аҫты-өҫкә килгән, ер аҡтарылып, ил-йорт емерелеп, үртәлеп, һуғыш ҡоралдары туҙып ята.\nКесерткән төрлө ҡанһырап торған яралар, геморрой, бөйөрҙә, үт ҡыуығында таш булғанда, тын ҡыҫылғанда, бауыр һәм үт юлдары ауырыуҙары, эс ҡатҡанда, туберкулез, ҡурылдай астмаһы, аллегрия ваҡытында ҡулланыла.


Республика аграрийҙары өс миллион тоннанан ашыу иген йыйып алған // Иҡтисад | новости башинформ.рф\nРеспублика аграрийҙары өс миллион тоннанан ашыу иген йыйып алған\n15:55, 2 октября 2015 Иҡтисад\nРеспублика аграрийҙары өс миллион тоннанан ашыу иген йыйып алған Фото: Андрей Старостин\nӨФӨ, 2015 йыл, 2 октябрь. /«Башинформ» мәғлүмәт агентлығы, Ксения Калинина/.\nБашҡортостан аграрийҙары 1 миллион 735 мең гектар майҙандан 3 миллион 148 мең тонна иген йыйып алған. Бойҙай — 1144,7 мең тонна, арпа — 747 мең, һоло — 283,6 мең, борсаҡ — 56,5 мең. Майҙандың бер процентында бөртөклөләрҙе һәм ҡуҙаҡлыларҙы һуғырға ҡалған, тип хәбәр иттеләр республика Ауыл хужалығы министрлығының матбуғат хеҙмәтендә.\nШишмә, Баймаҡ, Благовар, Дәүләкән райондарында тулайым йыйым 101-107 мең тонна, Ауырғазыла, Илештә — 121 меңдән ашыу, Саҡмағошта, Мәләүездә — 141,5 һәм 144,5 мең, Стәрлетамаҡ районында 188,4 мең тонна тәшкил иткән.\nТеги: ауыл хужалығы,ашлыҡ,уңыш


Истанбул — Башҡорт Википедияһы\nИстанбу́л (төр. İstanbul) — Төркиә Йөмһүриәтенең иң ҙур һәм иң әһәмиәтле ҡалаһы , диңгеҙ порты. Бер үк исемле Истанбул иле үҙәге. Элекке Рим, Византия, Латин һәм Ғосманлы империяларының баш ҡалаһы. Босфор боғаҙы ярында урынлашҡан. Ҡаланың ҙур өлөшө Европала, бәләкәйе — Азияла төйәкләнгән. Европалағы иң ҙур ҡала. Ҡалала Төрки шураһы — төрки телле дәүләттәрҙе берләштереүсе халыҡ-ара ойошмаһының секретариаты урынлашҡан.\nб. э. тиклемге 667 йыл\n330 йылға тиклем — Византий\n450 йылға тиклем — Яңы Рим\n1930 йылға тиклем — Константинополь\n▲ 13 255 685 кеше (2010)\n+90 212 (Европа өлөшө)\n+90 216 (Азия өлөшө)\n1.2 Рим Империяһы\n1.3 Ғосманлы империяһы осоро\n1.4 Төркиә Йөмһүриәте\n2 Белем алыу\n4 Истанбул райондары\n4.1 Тарихи райондар\n4.2 Административ бүленеш\n6 Истанбул метрополитены\n6.1 М1А (күк) юлы\nХәҙерге Истанбул ерендә тәүге кешеләр неолит дәүерендә үк йәшәгән . Был тирәлә б.э. тиклемге 6700 йылдарҙа кешеләр йәшәгәне билдәле.\nТөп мәҡәлә: Боронғо Греция\nБ.э. тиклем 685 йылда Грецияның Мегара ҡалаһынан күсенеүселәр Азия өлөшөндә Халкедон исемле ҡасабаға нигеҙ һала. Б.э. тиклем 667 йылдан ҡасаба Византий тип аталып йөрөй.\nГалата башняһы Еребатан ер аҫты һыу һаҡлағысы Валент акведугы Византий Акрополь колонналары, Топкапа һарайы Константинополь кәлғәһенең реставрацияланған стена\nТөп мәҡәлә: Рим империяһы\n324 йылда Рим империяһының императоры Бөйөк Константин Босфор боғаҙы янында урынлашҡан грек ҡаласығы Византий урынында яңы ,ҙур ҡала төҙөргә бойороҡ бирә. 330 йылда ул ҡалаға Яңы Рим исеме бирә, ләкин ул исем бик тиҙ онотола һәм ҡала мең йылдан артыҡ Константинополь тип аталып йөрөтөлә. Константинополь - Рим империяһының, һуңыраҡ Көнсығыш Рим империяһының (Византия империяһының) баш ҡалаһы булып китә. Географик һәм стратегик йәһәттән уңайлы урынлашыуы сауҙа үҫешенә һәм ҡаланың сәскә атыуына килтерә.\nҠала Босфор боғаҙы ярында урынлашҡан, унан Ҡара диңгеҙ һәм Эгей диңгеҙе аша Европа-Азия сауҙа юлдары асыла. Әммә, шундай уңайлыҡтары арҡаһында бик күп тапҡыр дошман һөжүменә дусар ителә.\nҒосманлы империяһы осороҮҙгәртергә\nXV быуатта солтан Мәхмәт II Константинополде яулап ала. Ҡануни ҡушаматлы Сөләймән идара иткән ваҡыт (1520—1566 йылдар) Истанбул өсөн «Алтын быуат» осоро тип иҫәпләнә. Ғосманлы империяһы~ өсөн оло әһәмиәткә эйә булыр дәрәжәлә ҙурайған Истанбулда яңы мәҙрәсәлар, мәсеттәр һәм йорттар төҙөлөшө үҫеш ала.\nXV быуатта Истанбулға Европа мәҙәниәте, барокко һәм рококо архитектура стиле, Европаса тегелгән кейем һәм башҡа яңылыҡтар үтә башлай. Француз теле модаға инә.\n1845 йылда даими үтеп булған Галат күпере, 1850 йылда Босфорҙа пароходтар йөрөй башлай. 1871 йылда трамвай юлы һалына, ә 1875 йылда бәләкәй генә метро — Тюнель асыла. 1889 йылда пассажир тимер юлы «Париж-Истанбул» («Көнсығыш экспресс») файҙаланыла башлай. XIX быуат аҙағына ҡалала заманса һыу һәм электр менән тәьмин итеү системаһы сафҡа инә.\nСөләймәниә мәсете Сөләймән I бойроғо буйынса 1550—1557 йылдарҙа төҙөлгән. Соколла Мәхмәт-паша мәсете. 1571—1572 йылдарҙа төҙөлгән. Мөхәммәт (Пәйғәмбәр) байраҡ тотоусы Әйүп солтан мәсете. 1458 йылда төҙөлә. Константинополде алғас, ҡалала османдар тарафынан төҙөлгән тәүге мәсет. Рөстәм-паша мәсете. 1561—1563 йылдарҙа төҙөлә.\nРумелихисар ҡәлғәһе Мәхмәт II султан бойроғо буйынса 1452 йылда төҙөлгән. Константинополь яулау өсөн ҙур ярҙам итте. Румелихисар ҡәлғәһенән күренеш XIX буатта асылған Археология музейы (Осман Хамди-бей ярҙамы буйынса) Бейлербей һарайы. Яңы барокко стилендәге йорт 1861—1865 йылдарҙа төҙөлә. Ғосманлы солтандарының йәйге резиденцияһы. Ғосманлы солтандарының 1854 йылға тиклем резиденцияһы — Топҡапы Һарайы. 1465—1478 йылда төҙөлә.\nТөп мәҡәлә: Төркиә\n1923 йылдың октябрендә төрөк милли хәрәкәт башлығы Мостафа Кәмал Ататөрк хакимиәткә килә һәм Төрөк Республикаһы иғлан ителә, баш ҡала функцияһы Анкараға тапшырыла.\nБеҙҙең көндәрҙә Истанбул эре дини һәм мәҙәни үҙәк булып ҡала.\nМрамор диңгеҙенән Истамбулға панорама күренеше.\nIsbank Tower 1 башняһы 1998—2000 йылда төҙөлгән Олимпия стадионы. 2008 йылдағы Олимпия уйындарын үткәреү өсөн көрәш ваҡытта Төркиә стадионды төҙөй. Ләкин уйындар Пекинда үткәрелә. Абди Ипекчи Арена 1986 йылда асыла Ататөрк мәҙәни үҙәге Босфор боғаҙ аша беренсе аҫылма күпер.. 1970—1973 йылдарҙа төҙөлә Истанбул Сапфир\nҠалала биш дәүләт университет эшләй: Истанбул университеты (140 мең студент уҡый), Истанбул техник университеты, Мәрмәр университеты (55 мең студент уҡый), Босфор университеты, Юлдуз Техник Университеты, Галатасарай университеты.\nИстанбул Төркиәнең төньяҡ-көнбайышындағы Босфор боғаҙының ярындағы убаларҙа һәм көньяҡтан Мәрмәр диңгеҙе ярында урынлашҡан. Үҙ сиратында ҡаланы Алтын мөгөҙ ҡултығы ике өлөшкә бүлә. Ҡаланың майҙаны — 5 343 км².\nИстанбул ифрат уңайлы урынға эйә — ҡала ике материк сигендә урынлашҡан, Европа менән Азияны тоташтырып тора, Ҡара диңгеҙҙән Мәрмәр диңгеҙгә һәм артабан Урта диңгеҙгә сығып була.\nҠышын Истанбулда уртаса температура +3 °C һәм 9 °C араһында. Ҡыш һалҡынса һәм еүеш. Истанбулда температура 21 көн самаһы 0 °C-тан түбәнерәк була. Һәр ҡыш тиерлек ҡар яуа.\nЯҙ һәм көҙ һауа торошо йылы ғына, әммә тотороҡло түгел, ҡапыл һыуытып та, йылытып та ебәрә.\nХәҙерге административ бүлем\nСолтанәхмәт районы панорамаһы\nИстанбул 39 илсәнән (муниципаль райондан) тора.\nИстанбулды ике аэропорт хеҙмәтләндерә: Мостафа Кемаль Ататөрк исемендәге аэропорт (Havalimani) (Европа яғында) һәм Сабиха Гёкчен исемендәге аэропорт (Азия яғында). Шулай уҡ ике тимер юл вокзалы ла бар. Сиркеджи тимер юл вокзалы (Европа яғында) Европаға регуляр рейстар бар. Хайдарпаша тимер юл вокзалынан (Азия яғында) Дамаскҡа, Багдадҡа һәм башҡа Азия ҡалаларына рейстар бар.\nМостафа Кемаль Ататөрк исемендәге аэропорт (европа яғында) Сиркеджи тимер юл вокзалы (европа яғында) Хайдарпаша тимер юл вокзалы (азия яғында) Автовокзал Сабиха Гёкчен исемендәге аэропорт (азия яғында)\nҠалала 2000 йылдан метрополитен эшләй. Уның составында 66 станция (2014 йыл).\nМ1А (күк) юлыҮҙгәртергә\nМостафа Кемаль Ататөрк исемендәге аэропорт (Havalimani)\nДонъя Истанбул сауҙа үҙәге (DTM Istanbul Fuar Merkezi)\nЕнибоша (Yenibosna). Станция Енибоша микрорайонында урынлашҡан, Бахчелиэвлер районы.\nАтакөй-Шириневлер (Ataköy — Şirinevler). Станция Шириневлер микрорайонында урынлашҡан, Бахчелиэвлер районы.\nИстанбул метрополитены схемаһы\nБаку (әзерб. Bakı), Әзербайжан\nДжиддә, Сәғүд Ғәрәбстаны\nПусан, Көньяҡ Корея\nСанкт-Петербург, Рәсәй (1990)\nПариж, Франция (уҙаҡташ-ҡала)\nАйя Суфия мәсете\nЗәңгәр мәсет (Солтан Әхмәт мәсете)\n↑ Крупнейшие города Европы\n↑ Istanbul’s ancient past unearthed\n↑ Sister Cities of Istanbul — Turkey\nКонстантинополь // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том). — СПб., 1890—1907. (рус.)\nБорзенко А., Борзенко А. Стамбул. Путеводитель «Вокруг света». — М.: 2008. 2010 йылдың 5 декабрь көнөндә архивланған.\nЮНЕСКО Бөтә донъя мираҫы, объект № 356\n«Византийское искусство», CD-диск электронного издательства «Директмедиа» 2009 йылдың 13 ғинуар көнөндә архивланған.\nhttps://ba.wikipedia.org/w/index.php?title=Истанбул&oldid=1125499 ҡабул ителгән\nПоследний раз редактировалась 13 апрель 2022 в 21:30\nБыл бит һуңғы тапҡыр 21:30 13 апрель 2022 үҙгәртелгән.


Халыҡты һаҡлап ҡалыу өсөн » Башҡортостан гәзите | Газета Башкортостан на башкирском языке\nБашҡортостан гәзите » Социаль мәсьәлә » Халыҡты һаҡлап ҡалыу өсөн\nХалыҡты һаҡлап ҡалыу өсөн 05.01.2014 // Социаль мәсьәлә\nБашҡортостан Президенты Рөстәм Хәмитовтың Дәүләт Йыйылышы – Ҡоролтайға былтырғы Мөрәжәғәтнамәһендә: «Халыҡты һаҡлап ҡалыу – эшебеҙҙең төп девизы. Тыуымды арттырыу, үлем кимәлен түбәнәйтеү, республикаға килгән халыҡ һанын күбәйтеүҙе тәьмин иткән уңайлы миграция сәйәсәтен тормошҡа ашырыу – демографик сәйәсәтебеҙҙең өс төп йүнәлеше бына ошо», – тигән юлдар бар.\nҺәр йәмғиәттең киләсәге – балалар. Былтыр Башҡортостанда уларҙың сәләмәтлеген хәстәрләү йәһәтенән дә байтаҡ ҡына эш атҡарылды. Мәҫәлән, Республика балалар клиникаһында яңы диагностика үҙәге сафҡа инде. Майҙаны 7,5 мең квадрат метр тәшкил иткән үҙәк заман талаптарына яуап бирә, сменаһына 1200 пациентты ҡабул итеүгә иҫәпләнгән.\nРеспублика кардиология диспансерында балалар анестезиологияһы һәм реанимацияһы бүлеге асылды. Яңы бүлексә һигеҙ койкаға иҫәпләнгән. Операциянан һуң балалар ятасаҡ һәр урын алдынғы техника, йәшәйеште тәьмин итеүҙең заманса системалары менән йыһазландырылған. Яһалма һулыш алдырыу, тән температураһын һаҡлау аппараттары ҡуйылды. Дарыу миҡдарын билдәләгән аппаратура айырыуса ҙур әһәмиәткә эйә.\nҠала һәм район дауаханаларын техника менән йыһазландырыу буйынса ла байтаҡ эш атҡарылды. Башҡортостандың 30 район үҙәк дауаханаһына өр-яңы реанимобилдәр тапшырылды. «Пежо Боксер» фургонының һәр береһенә яңы реанимация ҡорамалы ҡуйылған. Тимәк, ауыр хәлдәге кешегә ярҙамды дауаханаға барып етмәҫ элек тә күрһәтергә мөмкин. Иң мөһиме – улар республиканың төпкөл райондарына бүленде. Һәр автомобилдең хаҡы – 2,8 миллион һум. Бөтәһе 84 миллион һум аҡса тотонолдо.\nМедицина хеҙмәткәрҙәре өсөн тағы бер ҡыуаныслы ваҡиға булды: һаулыҡ һаҡлау тармағын яңыртыу программаһына ярашлы алынған «тәгәрмәс өҫтөндәге» клиникалар алыҫ, төпкөл район һәм ауылдарҙағы халыҡҡа ашығыс медицина ярҙамы күрһәтеү, сирҙәрҙе иҫкәртеү эшен яҡшыртыу өсөн тәғәйенләнде. Мәҫәлән, Мәсәғүт район үҙәк дауаханаһы бөтә тейешле диагностика ҡорамалы, лабораторияһы булған ике медицина модуленә эйә булды. Бөтәһе ун бер күсмә медицина комплексының асҡыстары дауаханаларға тапшырылды. «Тәгәрмәс өҫтөндәге» клиникалар 181,5 миллион һумға төштө.\nҒ.Ғ. Ҡыуатов исемендәге Республика клиник дауаханаһында 120 койкалыҡ яңы акушер-гинекология корпусы асылды. Унда уңайлы палаталар, бала табыу залдары, операция һәм интенсив терапия бүлектәре бар. Бынан тыш, 16 мең квадрат метрлыҡ майҙанда ҡабул итеү, сабыйҙар патологияһы, йөклө ҡатындар, бала табыуға әҙерлек бүлектәре, ультратауыш диагностикаһы, дауалау бүлмәләре, неонаталь һәм операция блоктары, экспресс-лаборатория урынлашҡан.\nРеспублика райондарында мохтаждарға социаль йорттар төҙөү эше яйлы барҙы. Мәҫәлән, Федоровка районында ун һигеҙ фатирлы йорт ҡалҡып сыҡты. Етемдәргә лә фатир бүленде.\nБала табыу сертификаттарының һөҙөмтәһе лә тойолдо. Программа бойомға ашырыла башлағандан алып (2006 йылда) тыуым 42 меңдән 57 меңгә тиклем артты. Башҡортостан әсәлек капиталын алыусылар һаны буйынса алдынғылар рәтендә.\nӘсәлектең абруйын күтәреүҙәге, ғаилә йолаларын нығытыуҙағы һәм бала тәрбиәләүҙәге ҡаҙаныштарҙы билдәләү маҡсатында Нефтекама ҡала округының үҙ миҙалы булдырылды. Ул «Әсәгә рәхмәт» тип атала.\nЙәштәрҙе төпкөлгә ылыҡтырыу маҡсатындағы «Ауыл табибы» программаһы уңышлы ашырыла. Ошо проект һөҙөмтәһендә республиканың күп кенә дауаханалары медицина белгестәре менән тулыланды.\nБылтыр августа республикала «Мобиль кардиолог» акцияһы үткәрелде. А.Н. Бакулев исемендәге йөрәк-ҡан тамырҙары хирургияһы ғилми үҙәгенең кардиологтары ҡатнашлығындағы сара барышында «Янғантау» шифаханаһы етәкселеге ярҙамы менән Салауат, Дыуан, Ҡыйғы, Ҡариҙел райондарында һәм Өфө ҡалаһында халыҡты ҡабул итеү ойошторолдо.\nРәсәйҙә 144 миллион кешенең һәр тиҫтәһе – инвалид. Башҡортостанда 4 миллион самаһы кеше йәшәһә, шуларҙың 318 меңе – зәғиф. Улар ҙа иғтибар үҙәгенән төшмәне. Һуңғы йылдарҙа Башҡортостан эш урынында йәрәхәтләнеү осраҡтарының кәмеүе буйынса Рәсәй төбәктәре араһында тәүге бишәү иҫәбендә. Дөйөм алғанда, республикала кеше ғүмеренә бәйле ауыр фажиғәләрҙе алты тапҡырға ҡыҫҡартыуға өлгәшелгән. Шуға ҡарамаҫтан, хеҙмәткәрҙәрҙең эш ваҡытында бәлә-ҡазаға тарыуына юл ҡуйыла әле. Мәҫәлән, санитария-гигиена талаптарына ярашлы булмаған урындарҙа 100 мең самаһы кеше эшләй.\nРеспублика балалар баҡсалары төҙөүгә федераль бюджеттан 1,7 миллиард һум күләмендә субсидия алды. Президент Рөстәм Хәмитов ошо аҡсаны бүлеү тураһындағы Указға ҡул ҡуйҙы. Маҡсатлы программа буйынса республика ҡаҙнаһынан был маҡсатҡа тағы ла 863 миллион һум бүленде. Был аҡса кисекмәҫтән ҡала-райондарға ебәрелде. Әле төҙөлөштәр бара. Балалар баҡсаларына сиратты 2015 йылға тулыһынса бөтөрөргә вәғәҙә итәләр.\nҠыҫҡаһы, республикала социаль мәсьәләләрҙе хәл итеү буйынса эҙмә-эҙлекле эш алып барыла. Әммә был өлкәлә проблемалар байтаҡ әле.\nАвтор: Айһылыу НИЗАМОВА әҙерләне.


Санкт-Петербург метроһындағы терактта һәләк булыусылар һаны 14-кә еткән\nБыл турала бөгөн Рәсәй һаулыҡ һаҡлау министры Вероника Скворцова хәбәр итте. Ҡорбандарҙың 11-нең фажиғә урынында, береһенең ашығыс ярҙам машинаһында, икәүһенең дауахананың ҡабул итеү бүлегендә ауыр йәрәхәттәрҙән ғүмере өҙөлгән. Әлеге ваҡытта 49 кеше стационарҙа дауалана. Бөтә ауырыуҙарҙы ла иң яҡшы белгестәр ҡарай, улар дарыуҙар һәм башҡа кәрәк-яраҡтар менән тәьмин ителгән. Теракт сәбәпле бөгөндән тотош ил күләмендә, шул иҫәптән Башҡортостанда ла хәүефһеҙлек саралары көсәйтелде.\nТөньяҡ баш ҡалала теркәлгән ғәҙәттән тыш хәл тотош донъяны тетрәндерҙе. Көслө шартлау «Сенная майҙаны» менән «Технологик институт» станциялары араһында яңғырай. Шунда уҡ ваҡиға урынына полиция, ашығыс ярҙам һәм башҡа хеҙмәттәр килә. Шаһиттар әйтеүенсә, ер аҫтында ҡалыусылар кинәт ҡурҡыу, ығы-зығы тойғоһона бирелә. Шулай ҙа улар ҡазаға тарыусыларға бар яҡлап та ярҙам ҡулы һуҙырға тырыша.\nҺуңғы мәғлүмәттәр буйынса, террор ғәмәлен пассажирҙарҙың береһе башҡарған булыуы ихтимал, уның кәүҙә өлөштәре поезд вагонында табылған. Ауыр енәйәт ҡылыуҙа ғәйепләнеүсенең шәхесе асыҡланған, әммә уның кем булыуы тураһында әлегә билдәле түгел. Метрополитен бөгөндән ғәҙәти режимда эшләй. Кисәге ҡот осҡос фажиғә тураһында кешеләр килтергән сәскәләр генә хәтерләтә.\nСанкт-Петербургта өс көнлөк матәм иғлан ителгән. Шулай уҡ бөгөн Башҡортостандың мәсет һәм ҡорамдарында террор ғәмәлендә һәләк булыусылар рухына доғалар ҡылынды. Төрлө конфессия вәкилдәре һәләкәттә яҡындарын юғалтыусыларҙың ауыр ҡайғыһын уртаҡлашты.\nФажиғәлә һәләк булыусыларҙың туғандарына һәм йәрәхәтләнеүселәргә әле бар яҡлап та ярҙам күрһәтелә. Изге эштән популяр йырсы Радик Юлъяҡшин да ситтә ҡалмаған.\nНева йылға буйында теркәлгән шартлауҙан һуң илдең башҡа төбәктәрендә лә хәүефһеҙлек сараларына иғтибар артты. Бөгөндән «Өфө» аэропорты һәм тимер юл вокзалы көсәйтелгән эш режимына күсерелде. Шулай уҡ хеҙмәткәрҙәр өҫтәмә инструктаж үткән.


Хәбәрҙәр: Тяньцзин: шартлау урынында 4 ерҙә йәнә янғын сыҡҡан.\nТяньцзин: шартлау урынында 4 ерҙә йәнә янғын сыҡҡан.\nЙома көн Ҡытайҙың Тяньцзин ҡалаһында 116 кешенең ғүмерен өҙгән шартлау урынында 4 ерҙә йәнә янғын сыҡҡан. Халыҡты тынысландырыу өсөн, армия шартлаған ергә йорт ҡуяндары, тауыҡтар һәм сусҡа балалары менән ситлектәр алып килгән. Хәбәр итеүҙәренсә, ике сәғәт дауамында хайуандар һаман иҫән булған.\nВластар раҫлауынса, шартаған урында экология контроль аҫтында тотола, ә эксперттар районды зарарлы матдәләрҙән таҙарта.\n“Тест һөҙөмтәләре һәм йыйылған башҡа мәғлүмәттәр буйынса, шартлау үҙәгендәге һауаның бысраныу кимәле контроль аҫтында тотола, ә үҙәктән ситтә күрһәткестәр милли стандарттарҙан артмай,”-ти Ҡытайҙың тирә-яҡ мөхитте яҡлау министрлығы вәкиле.\nШул уҡ ваҡытта властар һаҡлағыстағы цианидтың Тяньцзин ҡалаһы һыуҙарындағы кимәле норманан тиҫтәләрсә тапҡыр юғары булыуын таныны. Урындағы телевидение шартлау булған урындан 6 километрҙағы йылғала балыҡтың күпләп үлеүен күрһәткәндән һуң, быны инҡар итеү ауыр.\nБында йәшәүсе халыҡ хәүефен йәшермәй:\n“Әлбиттә, властарҙың фатирымды һатып алыуын бик теләйем. Улым мәхшәрҙе иҫкә төшөрөп торған был урынға ҡайтырға ҡурҡа,”-ти бер ҡатын.\n“Беҙҙең төп роблема- райондың химикаттар менән бысраныуы. Барыһын да бер нәмә борсой: балаларыбыҙ ниндәй һыу эсер, ниндәй һауаны һулар,”-ти икенсеһе.\n“Синьхуа”агенствоһы мәғлүмәттәре буйынса, һаҡлағыс хужаһы булған Ruihai Logistics компанияһы ялған кешеләр исеменә теркәлгән. Фажиғәнән һуң ҡулға алынған уның етәкселеге янғын һүндереүселәрҙән һәм тәбиғәттә һаҡлау органдарынан лицензияны законһыҙ рәүештә алған.\nФажиғә ваҡытында 800 кеше тән йәрәхәттәре алған. Бөгөн хәстәханаларҙа зыян күргән 648 кеше ята, шуларҙың 16-һы бик ауыр хәлдә. 60 кеше хәбәрһеҙ юғалғандар исемлегендә.


30 Ноябрь 2021, 08:00\nМиңзәлә СИРҒӘЛИНА Хикәйә\n— Ҡайҙа икән тиһәм, ах, һин һәптән бисә! Төшмәҫ тигәйнең мәллә эҙеңә? Ну-ка марш, өйгә! Тиҙ бул тием, ҡыбырла!\nМәрйәм үҙе артынан эҙәрлекләп төшкән иренең асыулы януарҙай йөҙ менән екеренеүенә йөрәге ҡабынып, ҡурҡып, аҙарынып телһеҙ ҡалды.\n— Нимә мыштырлайһың, һаңғырауһың мәллә? Тор тиҙәр һиңә, ҡайт өйгә!\nНияз асыуынан аларған күҙҙәрен таҫырайтып, төкөрөгөн сәсеп урындыҡ ситендә бөршәйеп ултырған Мәрйәмгә яҡынланы.\n– Нияз?! Ни ҡыланыуың ул? Ҡәйнәм бит ныҡ ауырып китте. Өйөнә ут яғып, сәй генә эсерәйем тип килгәйнем дә. Хәҙер ҡайтырмын, ҡайта тор, йәме.\nМәрйәмдең баҫалҡы ғына тауышы, гүйә, асыулы усаҡҡа май булып сәселде. Йоҙроғон ҡаты төйнәгән Нияз эре аҙымдар менән Мәрйәмгә табан атланы.\n— Эх, хәшәрәт бисә! Яҡшылыҡ менән аңламаһаң, күрһәтәйем әле күрмәгәнеңде!\nҠорбанын эләктерергә ынтылған януарҙай, ҡапыл ынтылып, сәс толомо төбөнән матҡып тотоп та алды. Ауыртыуға сыҙамай сытырайып, ҡатын ирҙең сәс араһына уралған ҡулдарын тартҡылап маташты. Әле генә ҡулда тотҡан ҡайнар сәйле кәсә лә, низағты күтәрә алмағандай, иҙәнгә төшөп селпәрәмә килде.\n— Нияз, ебәр тием! Ебә-ә-әр! А-а-ай! Хәҙер, хәҙер ҡайтам тинем бит! – Мәрйәмдең ялбарыулы тауышын ир ишетергә лә теләмәне.\n– Нияз, балам, нишләүең был? Ҡуй, киленгә теймә. Теймә! – көс-хәл менән һөйләнгән Мәрғүбә ҡарсыҡтың һүҙҙәре ишетелмәй, иғтибарһыҙ ҡалды.\nҠаҡса ҡына ҡатынының аяғын ергә тейгеҙер-тейгеҙмәҫ елтерәтеп соланға этте. Елкә төбөнөң умырылған бер ус сәсе ир ҡулында ҡалып, Мәрйәм тупһа ишегенең тотҡаһына бите менән барып һөрлөктө. Һалҡын ҡышта туңып торған тимер тотҡа ҡатындың аҫҡы ирененең бер ҡат тирен һыҙырып үҙендә алып ҡалды.\nНиһайәт, ире ҡулынан ысҡынып, быуынһыҙ һын һыуыҡ туң иҙәнгә йығылды.\n— Хәҙер артымса ғына ҡайтмаһаң өйгә, ысмотрри, бисәкәй! Кире киләм, күрмәгәнде күрһәтәм! – Йылан кеүек ыҫылдай биреп әйтеп, арт һанына ҡаты ғына тибеп, ҡар өҫтөндә ауыр шығырлау эҙҙәре һалып сығып китте Нияз.\nСолан ишегенең еткерә ябылмаған егенән ҡәйнәһенең һаман да: "Теймә киленгә, теймә-ә-ә-ә!" тигән ялбарыулы тауышын ишетеп, Мәрйәм әсенде.\n"Уйҙарға бирелеп уйланып ултырһаң, күп уйлап тормаҫ, килер теге убыр, ҡайтыр кәрәк!" – Мәрйәм туҙған сәстәрен рәтләп түбәһенә сөйөп урап, ҡаны тыммай ыҙалатҡан иренен яулығы ситен йыртып алып баҫып, өҫ кейемен инеп алған рәттән ҡәйнәһен дә тынысландырып ҡайтырға сыҡты.\nҠайтыу тиеүе лә ҡыйын, юл аша ғына торалар ҙа бит. Ҡайныһы үлгәс, ҡәйнәһен бергә алырға теләгәйнеләр ҙә, Мәрғүбә ҡарсыҡ ҡырҡа ҡаршы торҙо. Ниязының да холҡҡонаһы ташҡа үлсәйем инде. Әллә ни эшләп әсәһен үҙһенмәй, үгәй ҙә түгел, үҙ әсәһе. Үрәпсей ҙә сыға Мәрйәм "ҡәйнәм" тип һүҙ башлаһа.\nМәрйәм һаҡ ҡына урам ҡапҡаһын асты. Мунса тупһаһында көрәк тотоп ниҙер эшләп йөрөгән ирен күреп өндәшмәй өйгә инеп китергә теләгәйне лә:\n— Нимә, шымтояҡ бесәй шикелле генә инеп бараһың?! Кил әле бында! Минең эшкә тип сығып киткәнде көтөп торҙоңмо? Ә? Бының был яғына бер аяғыңды ла баҫаһы булма!\n— Һуң, Нияз, ул бит һинең әсәйең!\n— Төкөрҙөм мин уның әсәйлегенә! Башҡа балаларын вис байытып бөттө, миңә шиш! Улар ята йылы өйҙә әҙерҙе ашап, ә мин ат урынына егелеп эшләп, ишеү уны ла ҡарарға тейешме? Минән башҡа ете балаһы бар! Ҡараһындар! Миңә генә тимәгән!\n— Улай тимә әле, Нияз! Өй һалғанда түбә ябыуға тип аҡса бирҙе, машина алғанда ла аҙ аҡса йомдорманы ҡулыңа, һыйырын да бер тин һорамай ҡыуып индерҙе кәртәгә, ҡарыуы ҡайтҡас. Уйла әҙерәк...\n— Һин нимә?! Миңә аҡыл өйрәтергә булдыңмы, икәүләп ултырып миңә ҡаршы килергә булдығыҙмы? Килеп сыҡмаҫ, бисәкәй! Бар, сәйеңде ҡуй, бушты лығырҙап торғансы. Урманға барабыҙ утынға, котельныйға... Кеше әпсәһен әпәүләгәнсе үҙ әпсәңде эҙләп тап лутсы...\nМәрйәм Нияздың һуңғы һүҙҙәренән аңҡы-тиңке булып, күҙ алдары ҡараңғырып өйгә атланы. "Үҙ әсәм. Ҡайҙа икән һуң?"\nЭлектр самауыры еңел шыжлап, һыуынып та өлгөрмәгән сәйен ҡабаттан ҡайнатты, табала ҡәйнәгә тип ҡойолған ҡоймаҡтан ҡалғаны тәмле еҫтәр сығарып шытырланы. Ҡулйыуғыс янындағы көҙгөгә яңылыш ҡына күҙ ҡарашы эләгеп, үҙен үҙе танымай, хатта бер аҙ ытырғанып ҡарап ҡуйҙы Мәрйәм. Тиреһе ҡуптарылып ҡанаған аҫҡы ирен шешеп һалынып төшкән, муйылдай ҡара күҙҙәр төпкә батып өңрәйеп ҡалған, ике сикә ситендәге һөйәк сурайып бит тиреһен һәлендереп элеп алған. Дөм ҡара сәстәр араһын аҡ юлаҡтар сыбарлай башлаған, ә бит уға әле ҡырҡ та юҡ.\n– Нимә, үҙеңде тәүләп күрҙең мәллә? – Нияздың көлөмһөрәп тупһанан уҡ мыҫҡыллы өндәшеүе тертләтеп ебәрҙе. Ҡурҡышынан ҡулындағы табаһын саҡ төшөрмәй өҫтәлгә ҡуйҙы, белгертмәҫкә тырышып, йүгереп йөрөп тигәндәй өҫтәл әҙерләне.\n— Ул бер йәне сығып барған әбейҙе ҡарап ваҡыт үткәргәнсе, ана, һарайҙағы малды ҡара! Вәт, исмаһам, аҡса! Йәшәрен йәшәгән, ундай йәшкә етһәм ми-и-ин! – Нияз Мәрйәм аңына һыймаҫ һүҙҙәрҙе теҙҙе лә теҙҙе.\nИшетмәҫкә теләп, ишеккә атлағайны ла:\n— Һы, мин сәйҙе үҙем яһап эсергә тейеш штоли? – тиеүенә самауыр төбөнә килеп ултырыуҙан ары яй тапманы.\n– Мәктәп котельныйына утын әҙерләйбеҙ, алмашсыны ҡалдырҙым урынға, урман эшенең аҡсаһы мулыраҡ, шуға. Малды үҙегеҙ ҡарап ябырһығыҙ, беҙ төнләп ҡайтырбыҙ ул...\nҠатын бер ни өндәшмәне. Ҡарһаланып ашаған иренең ауыҙына ҡарап, бөгөнгө ҡылығының асылына төшөнә алмай аҙапланды. Ашанып туйып, "әпәрен" дә әйтмәҫтән һикереп тороп сығып киткән ире артынан ишек ябылыуға иркен һулап ҡуйҙы. Әйтерһең дә, муйынын һығып торған муйынса өҙөлдө.\nЕтеҙ генә йөрөп сәй урынын йыйыштырҙы, ҡапҡала ишек алдарын ҡырып ҡарҙан таҙаланы, ә күңеле һаман Нияздың үҙ әсәһенә нәфрәтенең сәбәбен эҙләне. Шулайыраҡ шул, электән ниңәлер гел ҡырын тартыр булды шул Нияз туғандары араһында, ылыҡманы тиерлек. Әллә бер имсәкте имеп үҫкәндәр шулай бер береһенә көнләшеүсән дә булып ҡуямы икән? Улай тиһәң, ҡайнағалары бер-береһенә ҡатышып татыу ғына йәшәй шикелле, ҡырҙа булғастары барын-юғын ҡайҙан беләһең инде?\nӘле шул ҡәйнәһе ҡаты ауырып йығылғас, шылтыратҡайны ла һәр ҡайһыһына, һәр береһенең мең төрлө һылтауы: береһе командировкала, икенсеһенең эштәге алмашсыһы сирләгән, өсөнсөһөнөң ейәндәрен ҡалдырыр ере юҡ, дүртенсеһе бер айҙан ғына отпускыға сыға икән дә, бишенсеһе... Бишенсеһе бөтөнләй телефонды алыуҙы ла кәрәкле тапманы. Мәрйәмдән башҡа бер кем йәлләмәй, ахыры, Мәрғүбә әбейҙе. Эх, алып ҡайтып тороп көтһә ине, үҙ өйөндә. Тере йоҙаҡ булып сутырлашып ҡына йәшәрҙәр ине лә. Бынау Ниязы әллә ни эшләп ҡаты үҙ әсәһенә...\nУрамға сығыуҙан тыйылып, мәктәптән ҡайтҡан улын өләсәһе янына хәл белешергә ебәреп күңелен бер аҙ тынысландырҙы. Әбей бер аҙ еңеләйеп, тороп ултырған икән дә.\nЙүгертеп йөрөп мал тыуарға һыу эсереп, бесән һалып, ҡараңғы төшөүгә табан һарайға бикләп ҡуйҙы. Төнләп ҡайтыр ирен йылы аш менән һыйлау уйынан мул ғына итеп кәстрүлгә ит төшөрҙө, туҡмасын йәйеп киптерергә һалды. Сәсе йолҡолоп ялтырап ҡалған елкә төбөнөң һыҙлауын баҫырға тип яулыҡ та урап ҡараны, баҫылманы. Сәй эсәм тип ынтылған һайын ирене лә әсе һыҙлап йөҙәтте. "Тән яраһы төҙәлер..." Үҙ алдына үҙе шулай тип ҡуйҙы Мәрйәм.\nКиске ашты ашап, йоҡларға урын йәйеп тә бөттөләр, Нияз һаман юҡ. Мәрйәм урамға сығып киске тын һауала ауыр техника – трактор тауышын тыңлап ҡараны. Ара-тирә өргән эттәрҙән башҡа бер ни ишетелмәй.\nЙоҡлап ята тип әйтмәһен тип, солан утын һүндермәй генә яттылар. Тик Мәрйәмдең күҙенә йоҡо һис тә эленмәне. Берҙән, һыҙлаған баш яраһы йомшаҡ мендәрҙе "үҙ итмәне", ҡайһылай ятып ҡараһа ла, һулҡылдап тик торҙо. Ни тиклем бураланып сығып китһә лә, ире Нияздың имен генә ҡайтыуын теләне, тик яраһын ярып тоҙ һибеп киткәндәй һүҙҙәре тынғы бирмәне. "Үҙ әпсәңде эҙләп тап!" Эҙләмәнеме ни Мәрйәм? Кемдең ташландыҡ булғыһы килһен? Үҙен иҫ белгәндән алып көттө бит ул әсәй тигән изге йәнде, тик ул килмәне.\nЭйе, Мәрйәм балалар йортонда үҫте. Тыуҙырған әсәһе бер остоҡ ҡағыҙ ғына яҙып, унан баш тартҡан, Мәрйәм ниңәлер гел көттө, килер кеүек ине. Бәлиғ булып үҫкән йорттан таралышҡан саҡта тәрбиәселәрҙән әсәһенең исем-шәрифен, йәшәгән адресын да белешеп сыҡты.\nМиңзәлә СИРҒӘЛИНА хикәйәһе.


Айыҡтарға – 500 мең\n1 Август 2019, 23:20\nАҡса оторға теләгәндәр түбәндәге шарттарҙы үтәргә тейеш.\n“Айыҡ ауыл” бәйгеһе республика өсөн яңылыҡ түгел: бынан бер нисә йыл элек йәмәғәт ойошмалары башлап ебәргән сара ошо йылдар эсендә үҙен һөҙөмтәле һәм ыңғай башланғыс итеп танытты, кешеләрҙә ҡыҙыҡһыныу һәм дәрт-дарман уятты.\nОшо хаҡта “Башинформ” мәғлүмәт агентлығында үткән матбуғат сараһында ла әйтеп үттеләр. БР Дәүләт Йыйылышы — Ҡоролтай рәйесе урынбаҫары, Бөтә донъя башҡорттары ҡоролтайы башҡарма комитеты рәйесе Эльвира Айытҡолова:\n– Бәйгенең төп маҡсаты: кешеләрҙең йәшәү рәүешен формалаштырыу. Беҙ матур, таҙа, төҙөк ауылдар, ыңғай миҫалдар яҡлы. Республика әлеге ваҡытта контрафакт алкоголь менән көрәш йәһәтенән алдынғы урында бара. Ярты йыл эсендә 250 мең литр самаһы контрафакт алкоголь тартып алынған. Былтырғы күрһәткестәр менән сағыштырғанда, был күпкә һөҙөмтәле эшмәкәрлек билдәһе. Әлеге ваҡытта йәмәғәтселек әүҙемлеге күтәрелгәнен күҙәтәбеҙ. Был проект ошо әүҙемлекте дәртләндерегә йүнәлтелгән дә, – тине.\nӘлеге ваҡытта бәйге дауам итә, район этабында ҡатнашырға теләүселәр 15 августҡа тиклем ғариза тапшырырға тейеш. “Айыҡ ауыл” исеме өсөн көрәшкән ауылдарҙа эскелеккә ҡаршы саралар үткәреләсәк, аңлатыу эштәре алып барыласаҡ. Бәйгенең икенсе этабында муниципаль кимәлдә еңгән ауылдар көс һынашасаҡ, был саралар сентябрҙән 30 ноябргә тиклем барасаҡ. Республика этабына ғаризалар 1 декабрҙән ҡабул ителә. Бәйге һөҙөмтәләре киләһе йылдың мартында иғлан ителәсәк.\nӨс еңеүсе ауыл билдәләнәсәк. Беренсе урын өсөн – 500 мең һум, икенсегә – 250 мең һум, өсөнсөгә – 150 мең һум аҡсалата бүләк ҡаралған. Был аҡса ауыл мәнфәғәттәре өсөн файҙаланыласаҡ. Унан тыш, сарала әүҙем ҡатнашҡан бер төркөм шәхестәр ҙә билдәләнәсәк. Улар араһында сәләмәт тормош рәүешен, “Айыҡ ауыл” акцияһын пропагандалаған пенсионерҙар ҙа, сәхнә һәм спорт йондоҙҙары ла, журналистар ҙа булыуы ихтимал.


Тағы ла ҡош киҙеүе тураһында\nТөркиәлә ҡош киҙеүенең тағы ла баш күтәреүе киң мәғлүмә т сараларын ҡуҙғытып ебәрҙе. Һәм тағы ла инфекцияны индермәҫ ө сөн беҙҙә ниндәй саралар күрелеүе, вирустың Рәсәйгә үтеп инеү ихтималлығы хаҡында һөйләшеүҙәр ҡыҙҙы. "БАШвестЪ"\nгәзите лә ситтә ҡалманы, әлбиттә, беҙ РФ Кеше именлеген һәм\nҡулланыусылар хоҡуғын яҡлау өлкәһендә күҙәтеү эштәре буйынс а федераль хеҙмәттең БР буйынса территориаль идаралығы һәм\n"Башптицепром" дәүләт унитар ауыл хужалығы предприятиеһы менән бәйләнешкә инеп, республикала ҡош киҙеүе йәһәтенән\nэштәрҙең нисек тороуы менән ҡыҙыҡһындыҡ.\n"Башптицепром" предприятиеһының баш врачы Хәниф Ибраһимов Башҡортостанда республика территорияһына ҡош киҙеүен үткәрмәү буйынса үткән йылда уҡ ҡабул ителгән план буйынса эштәр алып барылыуы тураһында һөйләне.\n- Барлыҡ хужалыҡтар ҙа ябыҡ типтағы предприятие режимында\nэшләй, - тине Хәниф Мансур улы, - ҡош - ҡорт хужалыҡтарын өҫтәмә тикшереү ойошторола. Ҡош - ҡорт өсөн ем, аҙыҡ өҫтәмәләре һәм башҡа продукттарҙың ҡайтарылыуы айырым контролдә тотола. Әлеге ваҡытта Башҡортостанда инфекция\nауырыуҙары, шул иҫәптән ҡош киҙеүе буйынса хәлде имен тип әйтергә мөмкин.\nРФ Кеше именлеген һәм ҡулланыусылар хоҡуғын яҡлау өлкәһендә күҙәтеү эштәре буйынса федераль хеҙмәттең БР буйынса территориаль идаралығында ла беҙгә был йәһәттән тотош Рәсәйҙә, шул иҫәптән Башҡортостанда ла хәлдең тотороҡло булыуы тураһында белдерҙеләр.\n- Әммә Төркиә һәм уға яҡын илдәрҙән вирустың Рәсәйгә үтеп инеү хәүефенә бәйле "Өфө" Халыҡ - ара аэропортында иҫкәртеү\nсаралары күрелә, - тине беҙгә бүлек начальнигы Олег Мәүлето в. - Ситтән инеүсе аҙыҡ - түлек мотлаҡ рәүештә ветеринария контроле үтә. Шулай уҡ Төркиәнән килеүсе пассажирҙарҙың ҡул йөктәре тикшерелә. Унан килеүсе самолет экипаждары ла контролгә ҡуйылған.\n"БАЛ" авиакомпанияһы аҙнаһына ике тапҡыр Төркиәгә тура рейстар башҡара. Бынан тыш, көньяҡ - көнсығыш Азия илдәре - Ҡытай, Индонезия, Вьетнамға чартер рейстары ла Өфө аша уҙа. Беҙ уларҙы тыя алмайбыҙ, - тип борсолоуын белдерҙе Мәүлетов,\n- әммә "БАЛ" авиакомпанияһын Өфө аша үткән чартер рейстарҙы\nбулһа ла сикләргә саҡырабыҙ.\nӘлеге ваҡытта турфирма етәкселәре өсөн Төркиәгә юл тотор ға йыйынған туристар араһында ҡош киҙеүен иҫкәртеү һорауҙары буйынса конференция әҙерләнә. Сәйер, әлбиттә, әммә йорт һәм ҡырағай ҡоштар араһында киҙеү таралыуы, шулай уҡ ошо сир менән зарарланған кешеләрҙең дә үлеү осраҡтары булыуы ла был илгә барырға теләүселәрҙе ҡурҡытмай. Туристик фирмалар, үҙ сиратында, путевка һатыуҙан килгән аҡсаны юғалтырға теләмәй һәм Төркиәгә турҙар һатыуҙы туҡтатмай. Әммә беҙ был илгә барыуҙы сикләргә саҡырабыҙ, - тип дауам итә Мәүлетов, - статистика асыҡ күрһәтә: 2004 йылдың ғинуарынан 2006 йылдың ғинуарына тиклем донъяла кешеләрҙең ҡош киҙеүе менән зарарланыу осрағы 147 - гә барып еткән, уларҙың яртыһынан күберәге - 78 - үлем менән тамамланған.\nТиҙҙән тағы бер көсөргәнешле мәл көтөлә. Яҙын ҡоштар йыл ы яҡтан тыуған яҡтарына осасаҡ. Уларҙың миграция юлы Башҡортостан һәм Татарстан территорияһы аша үтә. Һәм ошо ваҡытта төп бурыс - ҡырағай ҡоштарҙың йорт ҡоштары менән бәйләнешен булдырмау. Сөнки нәҡ йорт ҡош - ҡортоноң организмында был вирус мутацияға бирелә. Яңы мәғлүмәттәр\nбуйынса, ҡош киҙеүе менән кешеләрҙең генә түгел, сысҡандар,\nхатта юлбарыҫтарҙың да зарарланыу осраҡтары теркәлгән.\nБөгөн Рәсәйҙә ҡош киҙеүенә ҡаршы вакцина булдырыу өҫтөндә\nэш алып барыла. Ябай грипп йылдан - йыл көсһөҙләнә бара, уғ а алмашҡа нәҡ ҡош киҙеүенең килеүе ихтимал. Ә вакцина уны тулыһынса әҙерлек менән ҡаршы алырға мөмкинселек бирәсәк.


Белорет ҡала Советы рәйесе итеп ҡайтанан Дилә Хәмзина һайланды // Сәйәсәт | новости башинформ.рф\nБелорет ҡала Советы рәйесе итеп ҡайтанан Дилә Хәмзина һайланды\n11:48, 24 сентября 2013 Сәйәсәт\n23 сентябрҙә Белоретта быйыл 8 сентябрҙә һайланған дүртенсе саҡырылыш ҡала Советы депутаттарының беренсе ултырышы үткәрелде.\nСовет ултырышында БР Президенты Хакимиәтенең территориялар менән эшләү бүлеге советнигы Салауат Шаһиев, Белорет районы муниципаль районы Советы рәйесе Евгений Карепанов, район хакимиәте башлығы вазифаһын башҡарыусы Илгиз Тләүбаев, территориаль һайлау комиссияһы рәйесе Надежда Горбатова ҡатнашты.\nУлтырышты асып, Надежда Горбатова ҡала Советы депутаттарын һайлау кампанияһын үткәреүҙең төп этаптары тураһында һөйләне һәм һайлау үткәреү һөҙөмтәләре менән таныштырҙы.\nҺуңынан депутаттар көн тәртибен тикшереүгә күсте, унда 19 мәсьәлә ҡаралғайны. Беренсе сиратта, үҙҙәре араһынан ҡала Советы рәйесен һәм уның урынбаҫарын һайлау, Советтың даими комиссияларын, уларҙың составын билдәләү, Совет президиумын раҫлау бурысы торҙо. Көн тәртибенә шулай уҡ Белорет ҡалаһы хакимиәте башлығы вазифаһын башҡарыуҙы йөкмәтеү, ҡала хакимиәте башлығы вазифаһын биләүгә конкурс үткәреү һәм конкурс комиссияһы ағзалары тураһында мәсьәләләр индерелде.\nҠала Советы рәйесе итеп бер тауыштан ҡайтанан ҡала Советын 2005 йылдан етәкләүсе Дилә Хәмзина һайланды. Совет рәйесе урынбаҫары вазифаһына 13-сө һайлау округы депутаты «Башинформсвязь» асыҡ акционерҙар йәмғиәтенең «Белорет район-ара электр элемтәһе үҙәге» филиалы директоры Дмитрий Нарушевич һайланды.\nАртабан депутаттар Советтың биш даими комиссияһын ойошторҙо. Һәр комиссияның составы һәм рәйесе раҫланды. Бынан тыш, ревизия комиссияһы һәм Совет президиумы составтары ойошторолдо.\nСессияла Белорет ҡалаһы хакимиәте башлығы вазифаһын биләүгә конкурс иғлан ителде, ул 18 октябрҙә үткәреләсәк. Кандидаттарҙан конкурста ҡатнашыу өсөн документтар 26 сентябрҙән 3 октябргә тиклем ҡабул ителәсәк. Конкурс комиссияһы составына алты кеше инде, уларҙың икәүһе район Советы тәҡдиме буйынса һәм дүртәүһе — ҡала Советынан.\nДепутаттар конкурс һөҙөмтәләре буйынса Совет тарафынан тәғәйенләнгән кеше вазифаһын үтәй башлағанға тиклем осорға Белорет ҡалаһы хакимиәте башлығы вазифаһын ваҡытлыса башҡарыуҙы хакимиәттең эштәр менән идара итеүсеһе Ришат Ситдиҡовҡа йөкмәтте.


Республика бәйгеһендә еңергә яҙһын\n22 Апрель , 11:10\n«Сәләмәт ауыл» район конкурсында еңеү яулаған ишкилделәр «Айыҡ ауыл» республика конкурсында ҡатнаша. Һәр эшкә маһир көрәктәрҙең һынатмаҫтарына ышаныс ҙур.\nХәбәр итеүебеҙсә, «Сәләмәт ауыл» район конкурсында еңеү яулаған ишкилделәр «Айыҡ ауыл» республика конкурсында ҡатнаша. Һәр эшкә маһир көрәктәрҙең һынатмаҫтарына ышаныс ҙур.\nАуылда нигеҙҙә сәләмәт йәшәү рәүешен үҙ иткән кешеләр йәшәй, бында эсеп, аҙып-туҙып йөрөгәндәр юҡ тиерлек. Йәштәрҙең спорт менән дуҫ булыуҙары, сәләмәт тормошто һайлауы ҡыуаныс.\nРеспублика бәйгеһендә һынатмаҫ өсөн ишкилделәр дәррәү эшкә тотондо, ауылда әлдән-әле сәләмәт тормошто пропагандалаған төрлө спорт, мәҙәни, тәрбиәүи саралар ойошторолоп тора. Бындай сараларға балалар ҙа әүҙем йәлеп ителә. Мәҫәлән, улар өсөн Бөтә донъя ҡоштар көнөнә арнап «Ҡоштар — беҙҙең дуҫтар» исемле экологик сара үткәрелгән, уның барышында ҡыҙҙар һәм малайҙар ҡоштар тураһында викторина һорауҙарына яуаптар эҙләгәндәр, йомаҡтар сискәндәр, күсмә һәм ҡышлаусы ҡоштарҙы айырырға өйрәнгәндәр, ҡоштар тураһында һынамыштар, мәҡәлдәр менән дә танышҡандар. Әсәйҙәре, инәй-апайҙары менән бергәләп ҡар һыуына ла барғандар улар. Тәбиғәттә ҡар һыуынан тәмле сәйҙәр эсеп, шул тирәлә үҫкән ағастар, шифалы үләндәр хаҡында байтаҡ мәғлүмәт туплап ҡайтҡандар. Ауылдың олоһо ла, кесеһе лә берҙәм ҡатнашҡан «Наурыҙ» байрамы ла бик күңелле үткән.\nМәктәптә ата-әсәләр, уҡыусылар, уҡытыусылар, мәҙәниәт, ФАП хеҙмәткәре менән берлектә «Ата-әсәләр сәләмәт туҡланыу яҡлы» тип исемләнгән һөйләшеү файҙалы булған. Дөрөҫ туҡланыу сәләмәтлеккә генә түгел, белем алыу сифатына ла ҙур йоғонто яһауынан сығып, фельдшер Нурия Усманова дөрөҫ туҡланыу ҡағиҙәләре, шулай уҡ, зарарлы, организмға зыян килтерә торған ризыҡтар, эсемлектәр тураһында ла һүҙ алып барған. Сәләмәт тәндә генә сәләмәт аҡыл булыуын һыҙыҡ өҫтөнә алып, спиртлы эсемлектәрҙең, тәмәкенең кеше тормошона зыяны тураһында һөйләп, Нурия Сәлмән ҡыҙы уҡыусыларҙы был ағыуҙарҙы бер ваҡытта ла тәмләп ҡарамаҫҡа саҡырған.\n«Тормошҡа 10000 аҙым» Бөтә Рәсәй акцияһына ҡушылып, ишкилделәр Һәйетҡолға йәйәүләп барып, акцияны эстафета рәүешендә уларға тапшырған.\nКиң ҡолас менән үткән «Ҡышҡы милли спорт уйындары» хаҡында гәзиттә яҙып сыҡтыҡ.\nОшо көндәрҙә ауылда уҙған шахмат турнирында район ауылдарынан сатраш уйынын үҙ иткән 8 йәштән алып 83 йәшкә тиклемге 38 ҡатнашҡан. Тарихы алыҫ быуаттарға тоташҡан шахмат уйыны бөгөнгө компьютер, гаджеттар донъяһында ла популярлығын юғалтмай. Ҡатнашыусыларҙың 29-ы балалар булыуы быға асыҡ миҫал.\nУҙған аҙнала «Айыҡ ауыл» республика конкурсы сиктәрендә район хакимиәте Ишкилделә «Берҙәм ғаилә консультациялары көнө»н ойошторҙо. Унда район хакимиәте башлығының социаль мәсьәләләр буйынса урынбаҫары Артур Дәүләтбаев, «Ғаилә» үҙәге юрисконсульты Илшат Шәмсетдинов, район мәшғүллек үҙәге инспекторы Ләйсән Лотфуллина, район мәғариф бүлегенең методик үҙәге белгесе Шәүрә Әхмәтҡужина, опека һәм попечителлек органы белгесе Рита Шәрәфетдинова, район дауаханаһының наркология кабинеты фельдшеры Айҙар Мирасбаев ауыл халҡын ҡабул итте. Һорауҙар нигеҙҙә балаларға пособиелар юллау, адреслы социаль ярҙам саралары, эшкә урынлашыу һәм ғаиләләргә ҡаралған торлаҡ буйынса төрлө программаларға ҡағылышлы булды. Мөрәжәғәт иткән һәр кемгә белгестәр аңлатмалар бирҙе, тәҡдимдәрен еткерҙе.\nҺәр эште өмә менән башҡарырға күнеккән көрәктәр ауыл урамдарын, уның тирә-яғын сүп-сарҙан таҙартыу эштәренә, ағас ултыртыуға дәррәү сыға. Ишкилделә булғанда ауыл урамдарында бер бөртөк тә сүп булмауына, уларҙың ҡапҡа эсендәй тап-таҙа итеп һеперелеүенә аптырап та, һоҡланып та ҡарағайным. Хатта ғәҙәттә тирә-яғы ҡый-һай менән тулып ятҡан сүп-сар контейнеры янында, ул кәртәләнмәгән булһа ла, бер сүп әҫәре күренмәүенә хайран ҡалырлыҡ. Бына кемдән өлгө алырға кәрәк башҡа ауылдар халҡына!


Миәшәгәр ауыл Советы (Салауат районы) — Башҡорт Википедияһы\nМиәшәгәр ауыл Советы (Салауат районы)\nБашҡортостан Республикаһы Салауат районы ауыл биләмәһе\nМиәшәгәр ауыл Советы — Башҡортостандың Салауат районындағы муниципаль берәмек\nМиәшәгәр ауыл Советы\n1315 кеше (1 ғинуар 2018)\nМиәшәгәр ауылы, Шәрип ауылы, Һарғамыш ауылы һәм Йыланыш ауылы\nАдминистратив үҙәге — Миәшәгәр ауылы.\n«Башҡортостан Республикаһы муниципаль берәмектәре сиктәре, статусы һәм административ үҙәктәре тураһында законы»на ярашлы ауыл биләмәһе статусына эйә.\n1675 ↗1758 ↘1553 ↘1510 ↘1461 ↘1423 ↘1390\n1 Миәшәгәр ауыл, административ үҙәк ↘534\n2 Шәрип (Салауат районы) ауыл ↘420\n3 Йыланыш (Салауат районы) ауыл ↘343\n4 Һарғамыш ауыл ↘256\n↑ 7,0 7,1 7,2 7,3 7,4 Всероссийская перепись населения 2010 года. Численность населения по населённым пунктам Республики Башкортостан. Тәүге сығанаҡтан архивланған 20 август 2014. 20 август 2014 тикшерелгән.\nhttps://ba.wikipedia.org/w/index.php?title=Миәшәгәр_ауыл_Советы_(Салауат_районы)&oldid=834447 ҡабул ителгән\nПоследний раз редактировалась 27 сентябрь 2018 в 14:39\nБыл бит һуңғы тапҡыр 14:39 27 сентябрь 2018 үҙгәртелгән.


Мамонт теше табылған\n13 Сентябрь , 12:25\nСалауат районының Шәрип ауылында йәшәгән 16 йәшлек Илнар Ғәлин мамонт тешенә юлыға.\nҮҫмер Салауат һәм Дыуан райондары сигендә һыйырҙар көтөп йөрөгәндә соҡорҙа ғәҙәти булмаған әйбер ятыуын күреп ҡалған. “Ҡулға алып ҡарау менән уны мамонтыҡҡы икәнен аңланым”, – ти Илнар. Ул табышты музейға тапшырырмы әллә башҡасараҡ итерме, әлегә аныҡ ҡына уйламаған. Әйткәндәй, Салауат районының Лағыр ауылы эргәһендәге Әй йылғаһы яры буйында элегерәк тә мамонт һөйәген, тештәрен тапҡан булғандар.\nФото: www.ufa.kp.ru, ufa.aif.ru


ЯҢЫ ЙЫЛДА ЯҢЫ ЮЛДАН\n19 Ғинуар 2018, 11:48\nИлдең социаль-иҡтисади үҫешендә ауылдарҙың әһәмиәте баһалап бөткөһөҙ. Ә ауыл үҙе, билдәле булыуынса, ергә һәм унда хеҙмәт итеүселәргә бәйләнгән. Ауыл хужалығын ер кешеләренән тыш күҙ алдына ла килтереү мөмкин түгел. Әммә ауылдың киләсәге булһын, яңы ғаиләләр барлыҡҡа килһен, балалар тыуһын өсөн ауыл территорияларын комплекслы үҫтереү талап ителә. Дәүләт программалары тап ошо юҫыҡҡа көйләнгән. Федераль һәм республика программалары бер-береһен тулыландырып, дөйөм бурысты хәл итеүгә – илдең аҙыҡ-түлек хәүефһеҙлеген тәьмин итеүгә йүнәлтелгән. Ауылдарҙы социаль-иҡтисади үҫтереү программаһы Рәсәйҙә 2013 йылдан алып эшләп килә һәм артабан ул ҙурыраҡ масштабтағы “2014-2017 йылдарҙа һәм 2020 йылға тиклем ауыл территорияларын тотороҡло үҫтереү” маҡсатлы программаһына әйләнә.\nХалыҡтың йәшәү кимәлен һәм сифатын яҡшыртыу ауылдарҙы инженер һәм социаль төҙөкләндереүгә, иң беренсе сиратта – тормош һәм иҡтисад артерияһы булған юлдарға бәйле. Шуға күрә автомобиль юлдарын төҙөү һәм реконструкциялау федераль программаның өҫтөнлөклө йүнәлеше булып тора. Йыл һайын республикала йөҙҙәрсә километр сифатлы юл сафҡа индерелә. Ә ауыл юлдары иһә юлаусылар өсөн уңайлыҡтар ғына түгел, ә төпкөлдәге ауылдарҙы һаҡлап ҡалыу сараһы ла ул.\n2017 йылдың урталарында Кананикольск – Шанск юлы төҙөкләндерелә башлауы, уның ҙур масштаблы төҙөлөш булыуы тураһында гәзитебеҙҙә бер нисә тапҡыр яҙғайныҡ инде. Район үҙәгенән алыҫта ятҡан был төбәккә заманса юлдың булмауы оҙаҡ йылдар оло проблема булып торҙо. Үткән быуаттың 60-сы йылдарында Кананикольск урман хужалығы тарафынан һалынған юл ваҡыт үтеү менән яраҡһыҙға әүерелгән: соҡорҙар, һикәлтәләр, текә үрҙәр һәм киҫкен боролоштар урындағы автоһәүәҫкәрҙәрҙе экстремалдар рәтенә ҡуйырға мәжбүр итә. Етмәһә, был тау юлы бер ниндәй ҙә иҫәптә тормаған һәм уны эксплуатациялау, ҡышҡыһын ҡарҙан таҙартыу ҙур проблема тыуҙырған.\nАуыл халҡы был мәсьәләне хәл итеү өсөн төрлө инстанцияларҙың ишеген ҡағып ҡарай, тик боҙ урынынан ҡуҙғалмай.\nШунан һуң инде шанскиҙар үҙҙәрен борсоған проблема тураһында район хакимиәте башлығы И.Л.Фәтҡуллинға һөйләп бирә. Район башлығы иһә уларға, юл төҙөләсәк, тип һүҙ бирә. Был юлды төҙөү проекты 2012 йылда уҡ әҙер булған, әммә уны финанслау мәсьәләһе бары былтыр ғына хәл ителә. Илгиз Лирман улының вәғәҙәһен үтәү өсөн тырышлығын, ныҡышлығын, маҡсатына табан эҙмә-эҙлекле эш итеүен һыҙыҡ өҫтөнә алырға кәрәктер, сөнки юл төҙөү өсөн бихисап документтар, белешмәләр тултырыу, иҫәпһеҙ-һанһыҙ инстанцияларҙың тупһаһын тапау талап ителә.\nЮл төҙөү республиканың Ауыл хужалығы министрлығы линияһы буйынса атҡарыла һәм дөйөм финанслау 100 миллион һум самаһына барып баҫа. Уның яртыһын – федераль бюджет, яртыһын республика бүлә. Ә төҙөү эштәре ышаныслы подрядсыға – “Партнер” ЯСЙ-һына тапшырыла. Шулай уҡ Сибай ҡалаһының “Альянс” финанс-төҙөлөш корпорацияһы” һәм Учалының “Стройтрейдинг” ЯСЙ-һы субподрядсылар булараҡ ҡатнаша. Барлыҡ ҡатмарлыҡтарға ҡарамаҫтан, эштәр үҙ ваҡытында һәм сифатлы итеп башҡарыла. Тәбиғәт шарттары ла эште тотҡарлай. Мәҫәлән, бик күп ҡеүәтле техника йәлеп ителә, 260 мең кубометр тупраҡ килтерелә. Әммә һөҙөмтә ҡыуандыра – яңы юл элеккеһенән күпкә киңерәк, турараҡ һәм уңайлыраҡ, үрҙәр һөҙәгерәк. Нисек кенә булмаһын, урындағы халыҡ әйтмешләй, “Юл түгел, ә әкиәт!” район йылъяҙмаһында 2018 йылдың иң тулҡынландырғыс һәм әһәмиәтле ваҡиғаһы булып тарихта ҡалыр.\nОшо аҙнала иһә Кананикольск – Шанск автомобиль юлын рәсми асыу тантанаһы булып үтте. Шанскиҙарҙың шатлығын бү-лешергә абруйлы ҡунаҡтар – район хакимиәте башлығы И.Л.Фәтҡуллин, Башҡортостан Республикаһының транспорт һәм юл хужалығы бу-\nйынса дәүләт комитеты рәйесенең беренсе урын-баҫары А.М.Сөләймәнов, “Башҡортостан Республика-\nһының юл хужалығы идаралығы” дәүләт ҡаҙ-\nна учреждениеһы етәксеһе урынбаҫары А.Р.Хафизов, Башҡортостан Республикаһы-ның Үлсәү контроле хеҙмәте етәксеһе Р.Р.Заһиҙуллин, Си-\nбай ҡалаһының “Партнер” ЯСЙ-һы директоры урын-баҫары Р.Р.Әбүбәкиров килде.\nКөндөң һыуыҡ булыуына ҡарамаҫтан, тантаналы сараға ауыл халҡының барыһы ла йыйылғайны. Уларҙың һәр береһе күптәнге хыялдарын тормошҡа ашырыусыларға шәхси рәхмәтен еткерергә тырышты. Шуға күрә рәсми өлөш тә артҡараҡ күсте: халыҡ ҡунаҡтар менән ихласлап аралашты, тәьҫораттары менән уртаҡлашты, эскерһеҙ рәхмәт һүҙҙәрен еткерҙе һәм урындағы изге шишмә һыуы менән һыйланы.\nСараны тантаналы асҡан-дан һуң сәләмләү өсөн тәүге һүҙ район башлығына бирелде.\n– Хөрмәтле Шанск ауылы халҡы! Яңы 2018 йылды беҙ ҙур һәм ҡыуаныслы ваҡиға менән башлайбыҙ: Кананикольск – Шанск автомобиль юлын сафҡа индерәбеҙ, – тине Илгиз Лирман улы. – Беҙ был көндө оҙаҡ көттөк, шуға күрә һыуыҡ көндә лә күңелебеҙҙә ҡояшлы һәм йылы. Шанск – район үҙәгенән иң алыҫта ятҡан ауыл булғанлыҡтан, был юл беҙҙең өсөн үтә ҙур әһәмиәткә эйә. Уны төҙөүҙә ҡатнашыусыларҙың барыһына ла – ил һәм республика етәкселегенә, транспорт һәм юл хужалығы буйынса дәүләт комитетына, республиканың юл хужалығы идаралығына, подрядсыларға һәм барлыҡ юл төҙөүселәргә оло рәхмәтемде белдерәм. Планға ярашлы ике йыл эсендә төҙөлөргә тейешле юл бик ҡыҫҡа ваҡытта – ярты йылда төҙөлөп бөттө. Был юл ошо ауылдарҙың территорияларын артабан үҫтереү өсөн этәргес көс булыр, тип ышанғы килә.\nРайон иҡтисадының социаль әһәмиәтле башҡа өлкәләре буйынса ла үҫеш күҙәтелеүе һөйөндөрә. Йылайыр ауылында яңы янғын һүндереү депоһы төҙөлөп бөтөү өҫтөндә, Урал аръяғы гидрология станцияһына нигеҙ һалынды. Был үҙгәрештәр райондың төрлө тармаҡтар буйынса үҫешә барыуына асыҡ миҫал. Шулай булыуы тәбиғи ҙә: иң хозур тәбиғәт, иң бай урмандар, иң һылыу ҡыҙҙар, иң эшһөйәр ир-егеттәр, иң һәләтле балалар беҙҙә түгелме ни?!\nҮҙенең быйылғы Мөрәжәғәт-намәһендә Республика Баш-лығы Рөстәм Хәмитов, беҙҙең тәү бурыс – республика байлыҡтарының һәм иҡтисади потенциалының ябай граждандар мәнфәғәтендә тағы ла емешлерәк эшләүенә өлгәшеү зарур, тип билдәләгәйне. Бының өсөн власты һәм иҡтисад структураларын халыҡтың ихтыяжын ҡәнәғәтләндереүгә йөҙө менән борорға кәрәк. “Халыҡ өсөн эшләргә” – был етәкселектең, беҙҙең көндәлек эшмәкәрлегебеҙ стратегияһын билдәләүсе һүҙҙәр.\nТағы ла бер тапҡыр байрам менән һеҙҙе, ҡәҙерле шанскиҙар!\nАртабан бер-бер артлы абруйлы ҡунаҡтарға һүҙ бирелде.\n– 2011 йылдан бойомға ашырылып килгән “Ауыл территорияларын тотороҡло үҫтереү” маҡсатлы программаһы буйынса республикала 64 яңы автомобиль юлы һалынды, һеҙҙеке – 65-сеһе. Ошо һандар ғына ла был программаның һөҙөмтәлелеген раҫлап тора түгелме?! Был йүнәлештә эштәр артабан да дауам итәсәк, – тине транспорт һәм юл хужалығы буйынса дәүләт комитеты рәйесенең беренсе урынбаҫары Альберт Мөхәмәт улы Сөләймәнов. – Ә һеҙгә уңайлы юлдарҙы рәхәтләнеп файҙаланырға, тырышып донъя көтөргә, эшләргә, үҙ эшегеҙҙе асырға, балалар үҫтерергә кәрәк! Эшҡыуарлыҡ менән шөғөлләнегеҙ, ә дәүләт һеҙгә ярҙам итергә әҙер!\nРеспубликаның юл хужалығы идаралығы етәксеһе урынбаҫары А.Р.Хафизов иһә юлдың, ҡыҫҡа ваҡыт эсендә төҙөлһә лә, сифатлы һәм ышаныслы булыуын һыҙыҡ өҫтөнә алды.\n– Был эште башҡарыуҙа ҡатнашҡан барлыҡ структуралар ҙа үҙ эштәренә бик яуаплы ҡараны һәм берҙәм эшләне. Йылайыр районы хакимиәте лә ҙур ярҙам күрһәтте, подрядсы егеттәр ҙә һынатманы. Һеҙгә бары хәүефһеҙлек ҡағиҙәләрен үтәүегеҙҙе һәм хәйерле юлдар ғына теләргә ҡала! – тине Азат Рәйес улы.\n“Партнер” ЯСЙ-һы директоры урынбаҫары Р.Р.Әбү-бәкиров та үҙенең ихлас теләктәрен еткерҙе:\n– Әлбиттә, тәүҙә бер аҙ шигебеҙ ҙә булғайны, сөнки юлдың иң ҡатмарлы урындары ошо участкала. Ләкин дөйөм тырышлыҡ менән эште аҙағынаса еткерә алдыҡ һәм һөҙөмтәләр менән бик ҡәнәғәтбеҙ. Иң мөһиме – төпкөлдә йәшәүселәрҙең тормошо күпкә еңеләйәсәк, – тине Рәйес Рәшит улы.\nАуылдаштарын тарихи һәм шатлыҡлы көн менән шулай уҡ Кананикольск ауыл биләмәһе хакимиәте башлығы Н.И.Корнева менән ауыл старостаһы Т.Х.Яманаева ла ҡотланы, район башлығына, хакимиәт етәкселегенә рәхмәттәрен еткерҙе.\nТантаналы алҡыштар аҫтында ал таҫма ҡырҡыла һәм юл рәсми рәүештә асыҡ тип иғлан ителә. Яңы юл халыҡ мәнфәғәтендә оҙаҡ хеҙмәт итһен, бараһы ерҙәренә имен-аман барып етергә яҙһын шанскиҙарға. Хәйерле юлдар һеҙгә!\nЗөлфирә ҠОҘАШЕВА әҙерләне.


Башҡортостанда бер тәүлек эсендә генә 100 мең тонна ашлыҡ йыйылған - Bash.News\nБашҡортостанда бер тәүлек эсендә генә 100 мең тонна ашлыҡ йыйылған https://bash.news/news/103520_bashortostanda_ber_tlek_esend_gen_100_me_tonna_ashly_jyjylan\nРеспублика хужалыҡтары яуынһыҙ торған һуңғы ике көндө мөмкин тиклем һөҙөмтәле файҙаланып ҡалған. Әле төбәктә 677 тонна иген урылған. Гектар ҡеүәте уртаса 22 центнер. Ураҡ эштәре тиҙлеге буйынса Ейәнсуралар тәүге урында, күләм буйынса Стәрлетамаҡ районына етеүселәр юҡ. Улар ырҙын табағына 44 мең тоннанан ашыу ашлыҡ оҙатҡан. Иң юғары гектар ҡеүәте Саҡмағошта. Районда уртаса күрһәткес 37 центнер.\nИлеш районында урып-йыйыу эштәре йылдам бара. Аграрийҙар ыңғай һауа шарттарында ваҡыттың һәр минутын файҙаланып ҡалырға тырыша.\nҺуңғы мәғлүмәттәргә ҡарағанда, районда бөртөклө культуралар 23 гектарҙа урылған, 19 гектарҙа һуғылған. Гектар ҡеүәте 25 центнер тәшкил итә. Куйбышев исемендәге хужалыҡта 2578 гектар майҙанда уңыш сабылған, 1812 гектары һуғылған. Уртаса уңыш гектарынан 29 центнер тәшкил итә. Арпа 60 гектарҙа һуғылған.\nХужалыҡтың баш агрономы Рәмил Ғәлләмов билдәләүенсә, урып-йыйыуҙа 6 берәмек техника эшләй, уларҙың дүртәүһе Полесье, ҡалғандары ҡеүәтле -Дон -1500 комбайндары. Ырҙын табағына уңышты 5 йөк машинаһы ташый. Техника ремонтлау һәм янғын хәүефһеҙлеге бригадаһы ла һәр ваҡыт уяу. Хужалыҡта шулай уҡ ер эшкәртеү һәм туңға һөрөү ҙә планға ярашлы бара.\nХөкүмәт кәңәшмәһендә йылҡысылыҡ мәсьәләһе тикшерелде\n22:10, 14 сен\nӨфөлә мәғариф сәғәте үтте\n23:14, 12 сен\nМостай Кәрим исемен йөрөткән лайнер тәүгә сәфәргә сыҡты\n23:23, 11 сен


2009 йылдың IV кварталына НДС буйынса теләгән формала иҫәп бирергә мөмкин // Иҡтисад | новости башинформ.рф\n2009 йылдың IV кварталына НДС буйынса теләгән формала иҫәп бирергә мөмкин\n15:38, 19 января 2010 Иҡтисад\n20 ғинуарҙа өҫтәмә хаҡҡа һалым буйынса (НДС) декларация бирергә ваҡыт. 2009 йылдың аҙағында НДС буйынса декларацияның яңы формаһы раҫланған. Әммә әлегә тиклем яңы форма ҡабул ителеүе тураһындағы ҡарар матбуғатта баҫтырылмаған. Шуға ла Федераль һалым хеҙмәте IV кварталға декларацияны иҫке формала ҡабул итергә тейеш, был турала Финанстар министрлығының 7 ноябрендәге ҡарарында яҙылған. Уларҙы һуңынан киренән бирергә тура килмәйәсәк. Шулай уҡ НДС буйынса яңы формала бирелгән декларацияларҙы ла һалым инспекторҙары ҡабул итергә бурыслы\nТеги: һалымдар, отчет биреү


Башҡортостанда коронавирусҡа ҡаршы вакцина эшләтеүселәр һаны арта | ГТРК «Башкортостан» — Новости Уфы и РБ\nҺаулыҡ-һаҡлау министрлығынан хәбәр итеүҙәренсә, май байрамдарында ла вакцина эшләтеүселәр һаны күп булған. Ял көндәрендә генә 40 меңгә яҡын кеше прививка яһатҡан.. Әлеге көнгә төбәктә ковид 19-ға ҡаршы вакцинаның беренсе компонентын 293 меңдәң ашыу кеше эшләткән. 202 меңгә яҡыны иммунизацияны тулыһынса тамамлаған. Роза Мөхәммәт ҡыҙына 66 йәш. Ул коронавирусҡа ҡаршы вакцинаның икенсе компонентын эшләтергә килгән. Беренсеһен еңел кисергән ҡатын. Хроник сирҙәре булмаһа ла. Әсәле-ҡыҙлы Екатерина менән Елена Леденевалар ҙа прививка яһатыу яҡлы. Икеләнмәй эшләттек, башҡаларға ла кәңәш итәбеҙ, ти улар. Иммунизация кампанияһы әүҙем дауам итә. Өфөнөң беренсе дауаханаһында вакцинация бүлегенән халыҡ өҙөлмәй. Көнөнә кәм тигәндә 100-120 кеше прививка эшләтергә килә, ти табиптар. Прививка эшләтеү процесы күптән яйға һалынған. Килгән кеше башта анкета тултыра, терапевт бүлмәһендә тикшереү үтә. Табип рөхсәт биргәс кенә прививка эшләнә. Иммунизацияны тулыһынса үткәндәргә сертификат бирелә. Күптән түгел сертификат менән бергә прививка эшләтеүҙе раҫлаусы махсус билдә лә тапшырыла. 18 йәше тулған һәр кеше теләгән урында прививка эшләтә ала. Сауҙа үҙәге булһынмы, медицина учреждениеһымы, алдан аҙылырға кәрәкмәй. Бер генә талап, үҙең менән өс документ – паспорт, снилс, медицина страховкаһының булыуы һорала.